Statutter

for "Ellen og Hjalmar Wessels legat".

Vedtatt av Sarpsborg borgermester og formannskap i møte den 22.februar 1926.

§ 1.

Legatet er i henhold til foranstående gavebrev opprett av generaldirektør Hjalmar Wessel og frue, som har skjenket 25 aksjer i A/S. Borregaard, hver aksje lydende på kr. 1 000, som et begynnende grunnfond for legatet.

Til grunnfondet legges kr 643,44, der utgjør halvparten av det på aksjene utdelte utbytte for 1924 med renter pr. 1. januar 1926. Den andre halvpart av utbyttet med renter blir at utdele i overensstemmende med §§ 2 og 5.

§ 2.

Legatets formål er at yte bidrag til ansatte ved Borregaards bedrifter i Norge til videre, fortrinnsvis teoretisk fagutdannelse *(Merknad fra januar 2019: Ordlyden i § 2 er endret i henhold til vedtak fra 24. januar 1973)*

§ 3.

Legatet forvaltes av et styre på 3 medlemmer, som velges av Sarpsborg borgermester og formannskap for 3 år av gangen. Av medlemmene skal minst en være arbeider og minst en være formann ved Borregaards bedrifter i Sarpsborg (The Kellner Partington Paper Pulp Co. Ltd.).

Avslutter et medlem av styret før funksjonstiden er utløpet, velges et nytt medlem for resten av 3-årsperioden.

Styret velges hvert år innen sin midte en formann, som også fungerer som kasserer. *(Merknad fra januar 2019: Det er ikke lenger praksis at legatets formann/leder fungerer som kasserer. Økonomiavdelingen i Sarpsborg kommune utfører disse oppgaven for legatet )*

Innen 1.mars hvert år avlegges regnskap for legatkapitalen og midlenes anvendelse.

For at styret skal være beslutningsdyktig må samtlige medlemmer være tilstede

§ 4.

De aksjer, som danner legatets begynnende grunnkapital, eller et tilsvarende antall aksjer skal alltid bibeholdes for legatet.

Av det utbytte som utdeles på det legatet tilhørende aksjer og av rentene av annen kapital som tilhører legatet, utdeles årlig halvparten. Den andre halvpart tillegges grunnfondet. Når det har nådd 100.000 kroner, skal dets årlige avkastning i sin helhet anvendes som bidrag etter§ 2.

Legatets kapital er urørlig og skal til enhver tid være plassert på den måte som er bestemt for offentlige stiftelsers midler.

§ 5.

Utdeling av bidrag foregår hvert år den 1. juli eller den påfølgende dag, første gang 1. juli 1926. *(Merknad fra januar 2019: Det gjøres oppmerksom på at dette ikke lenger praktiseres. Utdeling av fra fondet skjer normalt på slutten av året)*

De nærmere betingelser for at komme i betraktning ved utdelingen fastsettes av styret.

Innberetning om utdeling av bidrag med nærmere opplysninger om bidragenes anvendelse skal straks tilstilles Sarpsborg borgermester og formannskap.

§ 6.

Med hensyn til regnskapsvesen og kontroll forholdes overensstemmende med de regler som til enhver tid gjelder for offentlige stiftelsers midler.

Sarpsborg kommunerevisjon skal ha adgang til å gjennomgå regnskapet og et eksemplar av dette skal også tilstilles Sarpsborg borgermester og formannskap, som fører kontroll med legat styret og midlernes anvendelse.

Sarpsborg i styret for «Ellen og Hjalmar Wessels legat»

Den 27. mai 1926

Ludvig Enge John Berg Alfred O. Grina

AAa/ RO.

Aksjeselskapet Borregaard,

Opplæringssjefen,

her.

Ellen og Hjalmar Wessels legat.

Jeg viser til Deres brev av 3. d.m. og skal til underretning meddele at legatets styre i møte i dag har gjort dette vedtak:

«§2 i statutter for Ellen og Hjalmar Wessels legat endres til å lyde slik:

"Legatets formål er at yte bidrag til ansatte ved Borregaards bedrifter i Norge til videre, fortrinnsvis teoretisk fagutdannelse»»

Dette er en endring av fortolkningsmessig karakter, og styret går derfor ut fra at det ikke er nødvendig å innhente Sosialdepartementets godkjenning.

Sarpsborg, 24. januar 1973.

Arnljot Aarsund, styrets formann.